open-index/open-wikipedia-markdown huggingface dataset:
Febrilna konvulzija

**Febrilne konvulzije** (FK) nastaju pri povišenoj temeperaturi, u toku infekcija koje primarno ne zahvataju centralni nervni sistem (CNS). Javljaju se u uzrastu od 3 meseca do 5 godina.

## Uzrok nastanka
Etiologija FK je još uvek nepoznata. Genetski faktori imaju značajnu ulogu. Nasleđivanje je, najverovatnije, autozomno dominantno ili poligensko.

## Klinička slika
Febrilne konvulzije se najčešće javljaju za vreme iznenadnog, brzog porasta telesne temperature. Temperatura je u većini slučajeva 38,5 – 39,5&nbsp;°C. Konvulzije se manifestuju najčešće toničko - kloničkim kontrakcijama skeletne muskulature, ali mogu i u obliku gubitka tonusa muskulature, senzornih napada (parestezije, bol), vegetativni (povraćanje, preznojavanje, salivacija) ili u obliku apsansa.

Uobičajena je klinička klasifikacija FK na tipične i atipične. Atipične FK (kompleksne, komplikovane) određene su sledećim kriterijumima:

Tipične FK su kratkog trajanja i generalizovane (tonično - klonične 85%, klonične 10% i atonične 5%). Klinički oporavak je brz i potpun.

Klinička slika je veoma dramatična i frustrirajuća za svakog roditelja. Najčešće se FK ispoljavaju kao generalizovani ili veliki napadi u kojima dete okrene i fiksira očne jabučice u jednu stranu, izgubi svest i trza sa sva četiri ekstremiteta, najčešće uz krkljanje i plavilo oko usana. U takvim napadima česte su duže pauze u kojima dete ne diše (tzv. apnoje) koje navode panične i uplašene roditelje na pomisao da dete umire. Ređe se febrilne konvulzije ispoljavaju kao žarišni ili parcijalni napadi u kojima se trzanje javlja na ekstremitetima samo jedne strane tela ili samo na pojedinim ekstremitetima. Posle takvih napada ponekad se javljaju i prolazne paralize ekstremiteta (tzv. Todova paraliza). Recidivi se javljaju kod 30 - 40% dece.

## Dijagnoza
Kod sve dece neophodno je spovesti sledeći dijagnostički postupak: anamneza, detaljan neuropedijatrijski pregled, laboratorijske analize, lumbalna punkcija (kod sumnje na infekciju CNS), EEG.

## Lečenje
Dete u napadu treba položiti na bok ili pažljivo na trbuh da ne dođe do zapadanja jezika. Nije potrebno detetu nasilno otvarati usta iz straha roditelja da ne dođe do gušenja. Treba poduzeti sve raspoložive mere za snižavanje temperature. Lek izbora za zaustavljanje konvulzija je diazepam, intravenozno, polako 0,2&nbsp;mg/kg. Ukoliko je to otežano tada se daje klizma. Može se dati i fenobarbiton intramuskularno. Osim navedene simptomatske terapije, svakako treba sprovesti i antipiretske mere, potrebnu rehidraciju, lečenje osnovne bolesti koja je uzrokovala febrilno stanje. Profilaktička terapija usmerena je kako bi se sprečili novi napadi i daje se u nekoliko varijanti, uglavnom kod pojave atipičnih FK. Intermitentna profilaksa se sprovodi u fazama febrilnosti preko 38,5&nbsp;°C. Kontinuirana profilaksa se sprovodi svakodnevnom primenom antiepileptika.

## Reference
Markovci

**Markovci** (njemački: *Sankt Marxen*) je selo u Sloveniji od 465 stanovnika, ono je i administrativni centar Občine Markovci.
## Geografija
Selo Markovci leži udaljeno oko 6,5 km istočno od Ptuja u Ptujskom polju, na kraju novog umjetnog Ptujskog jezera.
## Historija
O nastanku sela postoji legenda vezana uz veliku poplavu 1477. kad je Drava zaprijetila da poplavi svo Ptujsko polje. Uplašeni seljani su podigli visok kameni pil u čast sv. Marka, evangelista, pa se Drava navodno i zaustavila kod njega i potekla - novim smjerom i tako spasila selo, pa se odtada selo i čitav kraj zove *Markovci*.

Pored sela je ležao burg Markovci kog su Osmanlije razorili 1493. Od njegovih ostataka su seljani (uz dozvolu nominalnog vlasnika Jakoba Sekelja iz Ormoža) podigli crkvicu, koja je 1519. posvećena evangelistu sv. Marku. Kasnije su je u 17. vijeku proširili - dodavši joj bočne kapele, tako da danas ima oblik križa.
## Reference

## Vanjske veze

* Službene stranice Općine Markovci
Aplastična anemija

| ICD9           = 
| ICDO           =
| Image          =
| Caption        =
| OMIM           = 609135
| OMIM_mult      =
| MedlinePlus    = 000554
| eMedicineSubj  = med
| eMedicineTopic = 162
| DiseasesDB     = 866
| MeshID         = D000741
}}
**Aplastična anemija** je stanje u kome kostna srž ne proizvodi dovoljno ćelija da zameni stare krvne ćelije. Stanje, kao što i ime govori uključuje i aplaziju i anemiju. Obično, anemija podrazumeva niske vrednosti eritrocita, dok pacijenti oboleli od aplastične anemije imaju niže vrednosti svih triju tipa krvnih ćelija: eritrocita, leukocita i trombocita zajedničkim nazivom pancitopenija.

## Znaci i simptomi
* Anemija i malaksalost, bledilo i povezani simptomi kao što su palpitacije
* Trombocitopenija (nizak nivo trombocita), koji može prouzrokovati krvarenje, modrice i petehije
* Leukopenija (nizak nivo leukocita), koji može prouzrokovati infekcije
* Retikulocitopenija (nizak nivo retikulocita)

## Uzroci
U većini slučajeva, etiologija se smatra idiopatskom (nema poznatog uzroka), ali jedan poznati uzrok je autoimuni poremećaj u kome leukociti napadaju kostnu srž.

Aplastična anemija se takođe povezuje sa otrovima kao što su benzen, ili sa upotrebom određenih lekova, uključujući hloramfenikol, felbamat, fenitoin, kinin i fenilbutazon. Mnogi lekovi su povezani sa aplazijom uglavnom na osnovu izveštaja iz studija ali sa vrlo malom verovatnoćom. Na primer, lečenje hloramfenikolom izaziva aplaziju u manje od 1 od 40,000 lečenja, a aplazija usled karbamazepina je još ređa.

Izloženost jonizujućem zračenju od radioaktivnih materijala ili uređaja koji emituju radijaciju se takođe povezuje sa aplastičnom anemijom. Marija Kiri, poznata po svom pionirskom radu na polju radioaktivnosti, je umrla usled aplastične anemije nakon rada sa radioaktivnim materijalima nezaštićena nakon dužeg perioda; efekti jonizujućeg zračenja tada nisu bili poznati.

Aplastična anemija je prisutna do 2% kod pacijenata koji boluju od akutnog virusnog hepatitisa.

## Reference

## Vanjske veze
* Aplastic Anemia & MDS International Foundation
* Mayo Clinic
* University of Texas
* —Idiopathic aplastic anemia
* —Secondary aplastic anemia
* The Aplastic Anaemia Trust
* Shannon's Trust , support for people with aplastic anemia
*https://www.centarzdravlja.hr/zdravlje-az/krv-i-krvni-poremecaji/aplasticna-anemija/
Neurološki poremećaj

**Neurološki poremećaj** je svaki poremećaj ljudskog telesnog nervnog sistema. Strukturne, biohemijske ili električne abnormalnosti u mozgu, kičmenoj moždini ili drugim nervima mogu da dovedu do opsega simptoma. Primeri simptoma obuhvataju paralizu, mišićnu slabost, slabu koordinaciju, gubitak senzacije, epileptičkih napada, konfuzije, bola i promenjenog nivoa svesti. Postoji mnoštvo poznatih neuroloških poremećaja, neki od kojih su relativno česti. Oni se mogu potvrditi putem neuroloških pregleda, i izučavati i tretirati u okviru specijalnosti neurologije i kliničke neuropsihologije.

Intervencije zbog neuroloških poremećaja obuhvataju preventativne mere, promene životnog stila, fizioterapiju i druge terapije, neurorehabilitaciju, menadžment bola, lekove, ili operacije koje izvode neurohirurzi. Svetska zdravstvena organizacija procenjuje da su 2006. neurološki poremećaji i njihove posledice imale uticaja na milijardu ljudi širom sveta, i identifikovala je zdravstvene nejednakosti i društvenu stigmu/diskriminaciju kao glavne faktore koji doprinose asociranom invaliditetu i ispaštanju.

## Reference

## Povezano
* Centralni nervni sistem
* Periferni nervni sistem
* Ljudski mozak
* MKB-10 Poglavlje VI: Bolesti nervnog sistema
* Duševna bolest

## Vanjske veze
* Disorder Index  of the National Institute of Neurological Disorders and Stroke
Tupamaros

**Pokret nacionalnog oslobođenja - Tupamaros** (; skr. **MNL-T**) bila je urugvajska radikalno lijeva teroristička organizacija koja je djelovala krajem 1960-ih i 1970-ih. Ime je dobila po Tupac Amaruu II, mestičkom vođi koji je u 18. vijeku digao veliki ustanak protiv španskog Potkraljevstva Peru. Osnovao ju je advokat Raúl Sendic, u ideološkom smislu je bila temeljena na marksizmu, a kao strategiju je koristila koncept urbane gerile. Početne aktivnosti su bile pljačke banaka i streljačkih klubova (kako bi se nabavio novac i oružje), da bi se pretom prešlo na otmice stranih diplomata i službenika. Vrhunac aktivnosti se zbio 1970. i 1971. kada su Tupamarosi oteli britanskog Geoffreya Jacksona i držali ga osam mjeseci u zatočeništvu. Tupamarosi su nedugo potom postali dio transnacionalne južnoameričke Revolucionarne koordinacijske hunte, ali su njihove aktivnosti za nekoliko godina izazvali brutalnu reakciju vlasti, koja je 1973. pučem u Urugvaju prešla na stranu vojske. Do godine 1989. je većina Tupamarosa odbacila nasilje i prihvatila mirne metode političke borbe, uključivši se u ljevičarsku stranku Frente Amplio. Bivši urugvajski predsjednik Jose Mujica je bivši tupamaros.

## Vanjske veze

* Página oficial del MLN-T
Lumbalna punkcija

**Lumbalna punkcija** je medicinsko tehnička radnja koja ima za cilj uzimanje likvora u dijagnostičke i terapijske svrhe.

Indikacije za lumbalnu punkciju:
* meningitis
* encefalitis
* povišen intrakranijalni pritisak
* unos kontrasta
* unos lekova

Kontraindikacije za lumbalnu punkciju:
* abces mozga
* maligniteti
* infekcije

Mesto punkcije:
* Između 4. i 5. lumbalnog pršljena

## Reference

## Literatura
* 
* 
* 
* 

## Vanjske veze
* eMedicine: Lumbar puncture
* Medstudents: Procedures: Lumbar puncture
* Video of lumbar puncture
Milton Obote

**Apolo Milton Obote** (; Akokoro, 28. decembar 1925 — Johanezburg, 10. oktobar 2005) bio je predsednik i premijer Ugande.

## Biografija
Rođen je 1925. godine u mestu Akokoro na severu Ugande. nakon napuštanja studija, neklo je vreme učestvovao u pokretu za nezavisnost Kenije, nakon čega se 1956. vratio u Ugandu i postao član Narodnog kongresa Ugande.

Odveo je zemlju do nezavisnosti od britanskih kolonizatora 1962. godine. Vršio je funkciju premijera od 1962. do 1966, kada je parlament zatražio istragu zbog navodne umešanosti Obotea i Idi Amina u krijumčarenje zlata i slonovače. Obote je ukinuo ustav, zatvorio članove oporbe i proglasio se predsednikom 1966. godine.

Amin ga je svrgnuo 1971. godine, dok je bio na putu u Singapur. Posle vojnog udara, sklonio se u Tanzaniju. Oboteov pad pozdravili su mnogi Uganđani.

Kada su Amina srušile tanzanijske snage 1979. godine, Obote se vratio u zemlju i vladao još pet godina. Njegov drugi predsednički mandat obeležio je krvavi građanski rat. S vlasti ga je srušila grupa oficira 1986, a Obote je pobegao u Tanzaniju, pa u Zambiju.

Planirao je da se vrati u Ugandu, ali je umro 10. oktobra 2005. godine od zatajenja bubrega u bolnici u Johanezburgu. Priređena mu je državna sahrana u glavnom gradu Ugande, Kampali, oktobra 2005. godine.

## Reference

## Literatura

*
Mihailo Đurić (razvrstavanje)

**Mihailo Đurić** može da bude:

* Mihailo Đurić (narodni heroj) (1917-1942), partizanski borac i narodni heroj, istakao se u bici na Kozari
* Mihailo Đurić (1925), filozof i sociolog, akademik SANU
Sarajevska deklaracija o hrvatskom jeziku

**Sarajevska deklaracija o hrvatskom jeziku** je bila je proglas bosanskohrvatskih književnika i intelektualaca objavljen u Sarajevu 28. siječnja 1971.  Predstavljao je svojevrsni "sestrinski" dokument Deklaracije o nazivu i položaju hrvatskog književnog jezika objavljene u Zagrebu četiri godine ranije. Inicirao ju je Mile Pešorda, a potpisala su ju sedmorica hrvatskih književnika iz BiH (Vitomir Lukić, Mile Pešorda, Nikola Martić, Veselko Koroman, Mirko Marjanović, Vladimir Pavlović, Stanko Bašić, zalažući se za hrvatsku nacionalnu i kulturnu suverenost i jednakopravnost s drugim narodima u BiH. Donesen je u vrijeme MASPOK-a u susjednoj SR Hrvatskoj koja je tada, kao i SR BiH, bila dio Jugoslavije.

## Izvori
Stanfordski zatvorski eksperiment

**Stanfordski zatvorski pokus** (engleski *Stanford prison experiment*) je psihološki pokus kojeg je 1971. na Sveučilištu Stanford proveo Philip George Zimbardo. Svrha je bila studija učinaka koji se javljaju nakon što se netko preuzima ulogu stražara ili zatvorenika u zamišljenim zatvoru koji se je nalazio na fakultetu.

## Svrha
Istraživači su pokuson istraživali pitanje što se događa ljudima u zlim okolnostima i kako se mjenja karakter stražara i zatvorenika. Rezultati eksperimenta bili su šokantni. Situacija u imaginarnom zatvoru samo nakon nekoliko dana postala toliko nepodnošljivo da je eksperiment koji je bio izvorno zakazan za dva tjedna, prekinut nakon šest dana.

## Povezano
* Milgramov pokus

## Vanjske veze
* Tekst poveznice 
* Službena stranica (engl)
* Summary of the experiment (engl.)
Marko Veselica

**Marko Veselica** (Glavice kraj Sinja, 9. siječnja 1936. – Zagreb, 17. veljače 2017.), jugoslavenski i hrvatski političar i ekonomist. God. 1959. diplomirao je na Ekonomskom fakultetu u Zagrebu, gdje je od 1962. radio kao asistent, a 1967. doktorirao disertacijom *Društveno-ekonomska priroda odnosa između privrednog i obrazovnog sistema u Jugoslaviji* (1966). U zvanje docenta izabran je 1967.

Prvi put je postao poznat za vrijeme MASPOK-a, kada je iznosio radikalne političke i ekonomske stavove zbog kojih je, zajedno sa Šimom Đodanom, 1971. izbačen iz SKH nekoliko mjeseci prije sjednice u Karađorđevu. Zbog svojih aktivnosti je postao predmetom kaznenog progona jugoslavenskih vlasti, te je u zatvoru proveo 11 godina. Zbog toga je uživao reputaciju »hrvatskog Mandele«.

God. 1989. bio je jedan od osnivača Hrvatske demokratske zajednice (HDZ), no već je 1990. zajedno s bratom Vladimirom i Ivanom Gabelicom osnovao Hrvatsku demokratsku stranku (HDS). Ujedinjenjem HDS-a i Hrvatske kršćanske demokratske stranke (HKDS) stvorena je Hrvatska kršćanska demokratska unija (HKDU), a Veselica je bio njezin prvi predsjednik (1992–2001). Na listi HKDU-a bio je izabran za zastupnika u Hrvatskom saboru (1995–2000).

Umro je 17. veljače 2017. u Klinici za infektivne bolesti »Dr. Fran Mihaljević« u Zagrebu.

## Djela

* *Razgovor s dr. Markom Veselicom: Zašto smo protiv*. London 1980.
* *Interview with Dr Marko Veselica: The Croatian national question - Yugoslavia’s Achiless’ heel*. London 1980.
* *Zov savjesti iz hrvatskog Sibira*. Zagreb 1990.
* *Die Todkrankheit Jugoslawiens - die kroatische Frage*. Hamburg 1992.
* *S vjerom u Hrvatsku*. Zagreb 1994.
* *Moja hrvatska sudbina: uznički dnevnik i razmišljanja o temeljnim problemima hrvatskog naroda i hrvatske države u hrvatskom Sibiru*. Zagreb 2003.
* *Uskrsnuće Republike Hrvatske od 1990. do Bljeska i Oluje 1995. godine*. Zagreb 2005.

## Izvori
Milgramov eksperiment

**Milgramov pokus** (engl. *Milgram experiment*) je niz psiholoških pokusa, koji su prvi put provedeni 1961. u New Havenu. Pokuse je razvio psiholog Stanley Milgram za testiranje spremnosti prosječnih osoba suprostavljanju ili odbijanja poslušnosti uputama autoritarnoj osobi ukoliko stoje u izravnoj suprotnosti s njihovom savješću ili aktom koji bi kršio vlastita moralna načela.

Milgramov pokus je prvotno razvijen u potrazi za socijalno psihološkim objašnjenjem zločina iz doba nacionalsocijalizma. Osim toga pokus je trebao provjeriti teoriju "*Germans are different*" ("Nijemci su drugačiji" koja se je temeljila na pretpostavci da Nijemci imaju osobnost posebne poslušnosti prema nadređenima).

Pokusi su doveli do šokantnog zaključka. Znatan broj osoba su obavljale ono što se je tražilo od njih, i nisu se suprostavili prirodi akta ili prigovorima savjesti, dok se samo činilo da naredbe dolaze od legitimnih autoriteta.

65% sudionika bi koristili smrtonosan intenzitet električnog udara.

## Oblik pokusa

Cijeli pokus bio je izveden kao igra u kojoj su svi sudionici osim osobe nad kojom se vodi pokus znali o čemu se radi.

Pokus je sastojao od toga da "učitelj" svojem "studentu" za svaku grešku u sastavu parova riječi zadaje strujni udar. Napon je povećan nakon svake pogreške za 15 volta. U stvarnosti iskusni glumac nije zadobivao strujni udar.

Kad je napon dosegao 150 V, glumac je pitao smije li biti pušten iz svoje stolice, jer ne može više izdržati bol. No eksperimentator je od ispitnika zatražio da treba nastaviti za dobrobit znanosti. Kad je "učitelj" izrazio sumnju ili rekao da ne želi dalje ići, eksperimentator ga je uvjeravao s četiri standardizirane rečenica da nastavi. Rečenice su izgovorene jedna za drugom:

* 1: "Molim Vas nastavite!" 
* 2: "Pokus zahtijeva da nastavite!" 
* 3: "Morate nastaviti!" 
* 4: "Nemate izbora, morate nastaviti!"

## TV pokus 2009.
U proljeće 2009. pokus je koristeći "autoritet televizije", umjesto na znanstvenoj razini izveden u okviru televizijske igre, a ponovljeno je i  18. ožujka 2010. Prvi put je emitirana u večernjem programu (uz napomenu: nije za djecu ispod 12 godina) na televizijkoj postaji France 2 nakon čega je slijedila rasprava. U tom pokusu 80% ispitanika je pristalo na uporabu najviše razine električnog napona pri kažnjavanju.

## Povezano
* Stanfordski zatvorski pokus

## Vanjske veze

* Milgram Experiment (Derren Brown)

## Izvori
Philip Zimbardo

**Philip George Zimbardo** (23. ožujka 1933. – San Francisco, 14. listopada 2024.), američki je psiholog.

Profesor je na sveučilištu Stanford i jedan od najpoznatijih američkih psihologa zahvaljujući pokusu pod nazivom Stanfordski zatvorski pokus koji je koji je opisao u jednako popularnom djelu "The Lucifer Effect".

Spomenuti pokus je sproveo 1971. godine na uzorku od dvadeset i četvero studenata koje je nasumice podijelio u dvije skupine, "zatvorenike" i "čuvare". Ispitanike je smjestio u lažni zatvor u podrumu zgrade odsjeka za psihologiju na sveučilištu Stanford. Radi što veće zbiljnosti pokusa, ispitanike se je iznenada "uhitilo" (pristali su sudjelovati u pokusu, ali nisu znali kada će se odviti). Po dolasku u zatvor pretraženi su te su im dodijelili zatvorsku odjeću i ćelije. S druge strane, skupini se je "čuvara" dodijelilo zviždaljke i odore. Nisu dobili nikakve posebne upute koje bi utjecale na njihov odnos prema drugoj ispitaničkoj skupini, nego su im samo rekli postupati prema njima kako god im se čini da je prikladno radi zadržavanja reda u zatvoru. Planirano je bilo sprovoditi pokus tijekom dva tjedna, no prekinulo ga se nakon samo čest dana. Ispitanici su vrlo brzo uskladili ponašanje s ulogama koje su im dodijeljene, pa su se tako "zatvorenici" ponašali pasivno i pokazivali znakove depresije, dok su "čuvari" naglašeno pokazivali dominaciju, pa čak i sadističko ponašanje. Česte su etičke dvojbe u svezi s ovim pokusom.

## Vanjske veze
* Službene osobne stranice
Let 130 kompanije Aviogenex

**Aviogenex let 130** bio je međunarodni putnički čarter let iz londonskog aerodroma Gatwick do Zračne luke Rijeka (kraj Omišlja na Krku) u tadašnjoj Jugoslaviji (danas Hrvatska). Putnike je prevozio Tupoljev Tu-134A u vlasništvu beogradskog poduzeća Aviogenex. 23. maja 1971. se prilikom slijetanja, zbog loših vremenskih prilika, loše vidljivosti i pilotske greške, avion razbio o pistu, a što je izazvalo požar koji je brzo zahvatio cijeli avion. U njemu je poginulo 78 ljudi, uglavnom britanskih turista, ali i poznati hrvatski pjesnik Josip Pupačić zajedno sa suprugom i 5-godišnjom kćeri. Preživjelo je 5 ljudi - 1 putnik i 4 člana posade.
Oplotnica (općina)

**Općina Oplotnica** (slovenski: *Občina Oplotnica*) je jedna od **212** slovenskih općina od 4.029 stanovnika., administrativni centar općine je gradić Oplotnica.
## Geografija
Općina Oplotnica prostire se jugozapadno od Slovenske Bistrice) po obroncima Pohorja na površini od 33.2 km², na kojoj leži 21 naselje. 
## Naselja Općine Oplotnica
Božje, Brezje pri Oplotnici, Dobriška vas, Dobrova pri Prihovi, Čadram, Gorica pri Oplotnici, Koritno, Kovaški Vrh, Lačna Gora, Malahorna, Markečica, Okoška Gora, **[[Oplotnica]]**, Pobrež, Prihova, Raskovec, Straža pri Oplotnici, Ugovec, Zgornje Grušovje, Zlogona Gora, Zlogona vas.
## Reference

## Vanjske veze

* Službene stranice Općine Oplotnica
Srpska književna zadruga

**Srpska književna zadruga**, osnovana 1892. godine kao društvo koje svojim radom, a naročito izdavanjem odabranih dela iz oblasti kulturnog stvaralaštva, doprinosi širenju opšte prosvećenosti i kulture naroda, samostalna je organizacija kojom upravljaju njeni članovi.

Prilikom osnivanja Srpske književne zadruge (1892), akademik Stojan Novaković je izabran za njenog prvog predsednika, pesnik Jovan Jovanović Zmaj za potpredsednika, dok je istoričar Ljubomir Jovanović izabran za sekretara SKZ. Novaković je dugi niz godina bio predsednik Srpske književne zadruge, uticajne nacionalne ustanove, koje je u redovnim godišnjim kolima objavljivala najbolja dela iz srpske i prevodne književnosti, istorije i naučno-popularne literature.

## Predsednici

* Stojan Novaković, 1892—1895.
* Ljubomir Kovačević, 1895—1898.
* Pera Đorđević, 1898—1902.
* Ljubomir Stojanović, 1902—1904.
* Ljubomir Jovanović, 1904—1906.
* Dobroslav Ružić, 1906—1908.
* Stojan Novaković, 1908—1915. po drugi put
* Sreta Stojković, 1920—1928.
* Pavle Popović, 1928—1937.
* Marko Car, 1937—1941.
* Tihomir Đorđević, 1941—1942.
* Veljko Petrović, 1945—1952.
* Miloš N. Đurić, 1952—1957.
* Vojislav Đurić, 1957—1961.
* Milan Đoković, 1961—1962.
* Svetislav Đurić, 1962—1966.
* Milan Đoković, 1966—1969. po drugi put
* Dobrica Ćosić, 1969—1972.
* Risto Tošović, 1973—1986.
* Radovan Samardžić, 1988—1994.
* Branko V. Radičević, 1995—1997.
* Novica Petković, 1997—1999.
* Milisav Savić, 2000—2001.
* Slavenko Terzić, 2001—2005.
* Slobodan Rakitić, 2005—2013.
* Milovan Danojlić, od 2013.

## Povezano
* Godišnjica Nikole Čupića

## Vanjske veze
* Srpska književna zadruga
Pero Pirker

**Pero Pirker** (Varaždin, 5. srpnja 1927. - Zagreb, 1. kolovoza 1972.) bio je hrvatski i jugoslavenski komunistički političar, poznat kao jedan od vodećih sudionika Hrvatskog proljeća.

## Biografija

Studirao je u Zagrebu, gdje je diplomirao pravo. Bio je u Titovom partizanskom pokretu.

Bio je zagrebačkim gradonačelnikom od 1963. do 1967. godine. Bio je omiljen među Zagrepčanima.. Obnašao je dužnost sekretara Izvršnog komiteta (sekretar centralnog komiteta) SKH od 1969. godine.

Hrvatsko je proljeće nasilno prekinuto 30. studenog i 1. prosinca 1971. na sjednici Izvršnog komiteta SKH u Karađorđevu, te 1. i 2. prosinca iste godine na 21. sjednici CK SKJ. Ostavke su nakon te sjednice podnijeli Savka Dabčević-Kučar, Miko Tripalo, Pero Pirker, Marko Koprtla i Janko Bobetko.

Bio je bolestan od raka. Na prvom plenumu Hrvatske lige za borbu protiv raka izabran je za predsjednika. Hrvatska je liga samostalno uspostavila međunarodne kontakte te samostalno postala članice Međunarodne udruge za borbu protiv raka. Slomom hrvatskog proljeća, Liga je izgubila izravnu suradnju s međunarodnim organizacijama za borbu protiv raka, jer je Hrvatska liga bila utopljena u Savez republičkih i pokrajinskih liga za borbu protiv raka.
Umro je u zagrebačkoj bolnici 1972. godine.

U Sesvetskom Kraljevcu danas postoji ulica Odvojak Pere Pirkera.

## Reference
Oplotnica

**Oplotnica** (njemački: *Oplotnitz*) je gradić u Sloveniji od 1.399 stanovnika, on je i administrativni centar Občine Oplotnica.
## Geografija
Oplotnica leži udaljena oko 36 km jugozapadno od Maribora (12&nbsp;km od Slovenske Bistrice) na obroncima Pohorja, duž obala istoimenog potoka.
## Historija
Mjesto se prvi put spominje 1182. sve do 1782. mjesto je bilo feud Žičke kartuzije.
Mjesto se zahvaljujući bogatstvu okolnih šuma i kamenolomu iz obližnjeg Cezlaka još početkom 19. vijeka razvilo u mali gradić.
## Reference

## Vanjske veze

* Službene stranice Općine Oplotnica
Pentagonski papiri

***Pentagon Papers*** (), čiji je službeni naslov ***United States – Vietnam Relations, 1945–1967: A Study Prepared by the Department of Defense*** () je naziv za službenu historiju američkog vojnog, političkog i obavještajnog djelovanja na području Vijetnama od 1945. do 1967. godine. Napisana je kao interni dokument američkog Ministarstva obrane. Javnost ju je postala svjesna tek nakon što ju je otkrio vojni analitičar Daniel Ellsberg te dostavio *[[New York Times]]u*, koji je njen sadržaj 1971. godine objavio na naslovnoj stranici. *Pentagon Papers* je prvi put iz službenih izvora potvrdio nagađanja da su američke snage, prije i poslije eskalacije vijetnamskog rata bile uključene u niz tajnih vojnih i obavještajnih aktivnosti, ne samo u Južnom Vijetnamu, nego i u susjednima i službeno neutralnima Laosu i Kambodži, odnosno da su upravo SAD bile ključni faktor prilikom podjele Vijetnama 1954. godine, a pravi motiv za američko prisustvo bila strategija "obuzdavanja komunističke Kine", a ne zaštita južnovijetnamskog saveznika. Objavljivanje *Pentagon Papersa* je vlada američkog predsjednika Nixona pokušala zaustaviti sudskim i drugim zabranama, odnosno kaznenim progonom Ellsberga, ali oni na kraju nisu dali ploda. *Pentagon Papers* je imao izuzetan efekt na američku javnost, koja se ne samo još više počela protiviti sve nepopularnijem ratu, nego i u značajnoj mjeri izgubila povjerenje u svoju vladu.

## Povezano
* Wikileaks

## Vanjske veze
* The Pentagon Papers the complete, unredacted report at the U.S. National Archives
* Complete text of the Gravel Edition of the Pentagon Papers  with supporting documents, maps, and photos.
* "Top Secret: Battle for the Pentagon Papers"  a resource site that supports a currently playing docu-drama about the Pentagon Papers. The site provides historical context, time lines, bibliographical resources, information on discussions with current journalists, and helpful links.
* *[[Democracy Now!]]* Special: "How the Pentagon Papers Came to Be Published by the Beacon Press":  Mike Gravel and Daniel Ellsberg (audio/video and transcript).
* Nixon Tapes & Supreme Court Oral Arguments.
* Podcast of a live panel discussion moderated by Jill Abramson, New York Times managing editor and former Washington bureau chief, marking the 35th anniversary of the Supreme Court ruling. 
* 1971 — The Pentagon Papers A report from Steve Holt of WCBS Newsradio 880 (WCBS-AM New York) Part of WCBS 880's celebration of 40 years of newsradio.
* Beacon Press & ''The Pentagon Papers'' 
* New Documentary Chronicles How Leak of the Pentagon Papers Helped End Vietnam War - video report by *[[Democracy Now!]]*
* The National Security Archive (The George Washington university), 2001
1950. na televiziji

## Globalni televizijski događaji
* 12. januar - Osnovana Evropska radiodifuzna unija.
* 23. februar - U Ujedinjenom Kraljevstvu održani parlamentarni izbori, prvi koje će pratiti, odnosno o rezultatima na televiziji izvještavati BBC. 
* 24. februar - RTF uživo emitira *[[Le Jeu de l'amour et du hasard]]*, televizijsku dramu u izvođenju ansambla Comédie-Française; prema službenim podacima, mogla ju je vidjeti publika ispred 3794 televizijskih aparata u tadašnjoj Francuskoj.
* 3. april – BBC odlučuje promijeniti format televizijske slike, odnosno omjer dužine i visine na ekranu sa dotadašnjih 5:4 na 4:3.
* maj – Američki zabavljački bračni par Desi Arnaz i Lucille Ball osnivaju Desilu Productions, kompaniju za proizvodnju televizijskih emisija, zaslužnu za neke od najpopularnijih TV-serija u sljedećim decenijama.
* 31. august – U Ciudad Mexicu TV-stanica XHTV, kao prva u Meksiku, počinje sa emitiranjem.
* 18. septembar - U Sao Paolu TV-stanica PRF-TV počinje sa emitiranjem kao prva TV-stanica u Brazilu.
* 30. septembar – BBC prvi put emitira program, odnosno prenosi televizijsku sliku iz aviona u letu.
* 10. oktobar– Američka Federalna komisija za komunikacije daje službeno odobrenje CBS-u da od 20. novembra počne primjenjivati vlastiti sistem televizije u boji.
* U SAD broj domaćinstava koje posjeduju televizor doseže milion.

## Premijere TV-serija i redovnih emisija
* 2. februar – *[[What's My Line (1950)|What's My Line]]*; CBS (1950–1967).
* 25. februar – *[[Your Show of Shows]]*; NBC (1950–1954).
* 23. mart – *[[Beat the Clock]]*; CBS (1950–1961).
* 17. jun – 12. oktobar– *[[Hawkins Falls]]*; NBC (1951–1955).
* 10. jul– *[[Your Hit Parade]]*; NBC.
* 5. septembar - *[[The Cisco Kid (TV serija)|The Cisco Kid]]* ul. Duncan Renaldo i Leo Carrillo (1950–1956).
* 7. septembar – *[[Truth or Consequences]]* (1950–1988).
* 5. oktobar – *[[You Bet Your Life]]*, voditelj Groucho Marx, (1950–1961).
* 12. oktobar – *[[Burns and Allen|The George Burns and Gracie Allen Show]]* (1950–1958).
* 28. oktobar – *[[The Jack Benny Show]]*, ul. Jack Benny, (1950–1965).

## TV-serije i redovne emisije prestale s emitiranjem
* *[[For The Children]]* (UK) (1937–1939; **1946–1950**).
* *[[Actors Studio (TV serija)|Actors Studio]]* (1948–1950).
* *[[Mary Kay and Johnny]]* (1947–1950).
* *[[You Are an Artist]]* (1946–1950).
Comédie-Française

**Komedi fransez** ili **Francuski teatar** () je jedno od pet pozorišta u Francuskoj koje ima status Nacionalnog teatra (*Théâtre national*). Ovo je jedino pozorište među njima koje ima stalni ansambl (*la Troupe de la Comédie-Française*). Glavna zgrada Komedi fransez se nalazi u 1. arondismanu u Parizu, blizu palate Luvr.

Istorija i slava ovog teatra je blisko povezana sa dramskim piscem Molijerom.

Pozorište Komedi fransez je osnovano 21. oktobra 1680. naredbom kralja Luja XIV, čime su spojene pariske trupe Otel de Burgonj i Teatar Guenego. Prvu predstavu trupa ovog pozorišta je imala 24. avgusta. Tada je izvedena tragedija Fedra autora Žana Rasina i komedija, manje poznatog, Žan de la Šapela. Repertoar se isprva sastojao od komada Molijera, Rasina, Pjera Korneja, Pola Skarona i Žana de Rotrua.

Izbijanjem Francuske revolucije, pozorište je zatvoreno 3. septembra 1793, a glumci su uhapšeni. Nova vlast je tek 30. maja 1799. dozvolila ponovno okupljanje pozorišne trupe u glavnoj dvorani ovog teatra - Sali Rišelje (*Salle Richelieu*).

Premijera 25. februara 1830. komada *[[Ernani (Viktor Igo)|Ernani]]* Viktora Igoa bila je naročito burna. Tom prilikom su se sukobile pristalice Romantizma sa pristalicama Klasicizma.

Do danas je u Komedi fransez izvedeno preko 3000 različitih predstava. Danas pozorišna trupa nastupa na tri scene: Sala Rišelje, Teatar Vju Kolombje (*Théâtre du Vieux-Colombier*) i Teatar studio. (*Studio-Théâtre*).

## Vanjske veze

* Zvanična internet prezentacija
* Razglednice sa motivom Komedi fransez
* Statistike ministarstva kulture Francuske o posećenosti pozorišta
XHTV-TDT

**XHTV-TDT** je televizijska stanica sa sjedištem u Ciudad Mexicu, odnosno matična stanica meksičkih televizijskih mreža Televisa i N+ Foro. Osnovana je 31. augusta 1950. godine, te se danas smatra najstarijom TV-stanicom u Meksiku i Latinskoj Americi.

## Vanjske veze
*
Format ekrana

**Omjer slike** () ili **format ekrana** je izraz kojim se opisuju proporcije ekrana - bilo da je riječ o ekranu u kino-dvorani, televizijskom aparatu ili video monitoru. Njime se označava odnos između njegove dužine i visine.

Najčešće se označava kroz dva broja koji opisuju njihov odnos, npr. 16:9, koji obično znači da na svakih 16 mjernih jedinica dužine dolazi odgovarajućih 9 mjernih jedinica visine. 

U današnjem svijetu su u kino-dvoranama najčešći formati ekrana, odnosno formati slike **1,85:1** i **2,39:1**. Na video-zapisima i televiziji su, pak, najčešći formati 4:3 i 16:9. U fotografiji se koriste formati **4:3**, **3:2**, a tek odnedavno 16:9.

Kod prikazivanja filmova se ponekad javlja problem nekompatibilnosti formata slike na originalnom mediju sa formatom slike na ekranu. To se rješava metodama pan & scan (povećanje slike i "izbacivanja" dijelova koji ne mogu stati), letterboxing (crni dijelovi na gornjem i donjem rubu) i pillarboxing (crni dijelovi na lijevom i donjem rubu).

## Vanjske veze

* The Changing Shape of Cinema: The History of Aspect Ratio
* The Letterbox and Widescreen Advocacy Page
* American Widescreen Museum
* Widescreen Apertures and Aspect Ratios
* Aspect – combined aspect ratio, frame size and bitrate calculator 
* Aspect Ratios Explained: Part 1 Part 2
* Explanation of TV Aspect Ratio format description codes
* Display aspect ratio and pixel aspect ratio used in TV and video applications. 
* 
* SCADplus: 16:9 Action plan for the television in the 16:9 screen format – European Union
* Online Aspect Ratio Calculator
Desilu Productions

***Desilu Productions*** je bila američka kompanija za televizijsku produkciju koja je djelovala od 1950. do 1967. godine, poznata po nizu izuzetno popularnih, uspješnih i uticajnih televizijskih serija u prvim decenijama američke televizije.

Osnovali su je u maju 1950. zabavljački bračni par Desi Arnaz i Lucille Ball (po čijim je imenima i prozvana), prije svega u nastojanju da Ballinu radio-seriju *[[My Favorite Husband]]* adaptiraju u televizijski sitkom koji će kasnije biti poznat kao *[[I Love Lucy]]*. Serija je postigla izuzetan uspjeh, a to, kao i spremnost Desilua na inovativne pristupe tada još novoj tehnologiji, prije svega korištenje filmske vrpce umjesto emitiranja uživo, je Desilu učinilo jednom od najuspješnijih kompanija tog tipa. Arnaz i Ball su bili zajednički vlasnici sve do razvoda 1960. godine, nakon čega je Ball otkupila Arnazov udio. Godine 1967. je Desilu prodala kompaniji Gulf + Western; od nje je kasnije nastala kompanija Paramount Television. 

## Televizijske serije koje je producirao ili snimao Desilu
* *[[The Jack Benny Program]]* (CBS; 1950-1964/NBC; 1964-1965)
* *[[I Love Lucy]]* (CBS; 1951-1957)
* *[[Our Miss Brooks]]* (CBS; 1952-1956)
* *[[The Danny Thomas Show]]* AKA *Make Room for Daddy* (ABC; 1953-1957/CBS; 1957-1964)
* *[[Private Secretary (TV serija)|Private Secretary]]* (CBS; 1953-1957)
* *[[December Bride]]* (CBS; 1954-1959)
* *[[The Life and Legend of Wyatt Earp]]* (ABC; 1955-1961)
* *[[Meet McGraw]]* (NBC; 1957-1958)
* *[[The Lucy–Desi Comedy Hour]]* (CBS; 1957-1960)
* *[[Whirlybirds]]* (Syndicated; 1957-1960)
* *[[The Real McCoys]]* (ABC; 1957-1962/CBS; 1962-1963)
* *[[The Ann Sothern Show]]* (CBS; 1958-1961)
* *[[The Untouchables (1959 TV series)|The Untouchables]]* (ABC; 1959-1963)
* *[[The Andy Griffith Show]]* (CBS; 1960-1968)
* *[[Harrigan and Son]]* (ABC; 1960-1961)
* *[[My Three Sons]]* (ABC; 1960-1965/CBS; 1965-1972)
* *[[The Dick Van Dyke Show]]* (CBS; 1961-1966)
* *[[The Lucy Show]]* (CBS; 1962-1968)
* *[[My Favorite Martian]]* (CBS; 1963-1965)
* *[[Gomer Pyle, USMC]]* (CBS; 1964-1969)
* *[[I Spy (TV serija, 1965)|I Spy]]* (NBC; 1965-1968)
* *[[Hogan's Heroes]]* (CBS; 1965-1971)
* *[[Star Trek]]* (NBC; 1966-1969)
* *[[Family Affair]]* (CBS; 1966-1971)
* *[[That Girl]]* (ABC; 1966-1971)
* *[[Mission Impossible]]* (CBS; 1966-1973)
* *[[Mannix]]* (CBS; 1967-1975)
* *[[The Mothers-in-Law]]* (CBS; 1967-1969)

Neke od ovih emisija i serija su bile u vlasništvu ili stvorene od strane Desilu; druge su bile tek snimane od strane Desilu ili je njihovim producentima Desilu iznajmio studio i svoje druge resurse.

## Vanjske veze
*
Charles Manson

**Charles Milles Manson** (12. novembar 1934 - 19. novembar 2017) je bio američki muzičar i kriminalac, najpoznatiji kao osnivač i vođa kvazi-hipijevske komune pod imenom "Porodica" () čiji su pripadnici, po njegovom naređenju, u ljeto 1969. počinili seriju višestrukih ubistava u Los Angelesu, čija je najpoznatija žrtva glumica Sharon Tate. Manson, koji je najveći dio dotadašnjeg života proveo po zatvorima i popravnim ustanovama, a u nekoliko godina prije ubistava izgradio određenu reputaciju na kalifornijskoj kontrakulturnoj sceni, je vjerovao kako će ubistva potaknuti apokaliptični rat između američkih crnaca i bijelaca od koga će biti pošteđena jedino njegova "Porodica". Manson je uhapšen i na senzacionalnom suđenju, tokom koga je zajedno sa svojim sljedbenicima izazivao pažnju provokativnim ponašanjem, proglašen krivim i osuđen na smrt. Kazna je, pak, zbog uvođenja privremenog moratorijuma u Kalifornij preinačena na doživotni zatvor, koga je Manson izdržavao u Državnom zatvoru Corcoran. Manson je tokom nekoliko posljednjih decenija postao predmetom ili inspiracijom za brojne knjige, filmove i djela fikcije, te je tako stvorio reputaciju jednog od najpoznatijih i najzloglasnijih ubica 20. vijeka.

## Vanjske veze
* Bardsley, Marilyn. Crime Library – Charles Manson. Crime Library. Courtroom Television Network, LLC. April 7, 2006.
* Dalton, David. ''If Christ Came Back as a Con Man'' . 1998 article by coauthor of 1970 *Rolling Stone* story on Manson. gadflyonline.com. Retrieved September 30, 2007.
* Linder, Douglas. ''Famous Trials – The Trial of Charles Manson'' . University of Missouri at Kansas City Law School. 2002. April 7, 2007.
* Noe, Denise. "The Manson Myth" CrimeMagazine.com December 12, 2004
* FBI file on Charles Manson
* Decision in appeal by Manson, Atkins, Krenwinkel, and Van Houten from Tate-LaBianca convictions*People v. Manson*, 61 Cal. App. 3d 102 (California Court of Appeal, Second District, Division One, August 13, 1976). Retrieved June 19, 2007.
* Decision in appeal by Manson from Hinman-Shea conviction *People v. Manson*, 71 Cal. App. 3d 1 (California Court of Appeal, Second District, Division One, June 23, 1977).
* Horrific past haunts former cult members  San Francisco Chronicle August 12, 2009
1940-e na filmu

## Događaji i trendovi
* Drugi svjetski rat, koji traje od 1939. do 1945. godine, izaziva dramatične promjene po gotovo cijelu svjetsku kinematografiju, bilo neposredno - kroz uništenje studija, pogibiju, vojnu mobilizaciju ili egzil vodećih sineasta - bilo posredno, kroz nove ekonomske, političke i kulturne okolnosti koje će značajno promijeniti sadržaj filmova, model organizacije i poslovanja; u svim kinematografijama jača uticaj države i cenzura, dok se s druge strane, zbog potrebe za što efikasnijom propagandom intenzivno razvija dotle zapostavljeni dokumentarni žanr; iz rata američka kinematografija, odnosno Hollywood, izlazi daleko jači i širi svoju hegemoniju nad ostatkom svijeta, prije svega nauštrb ratom teško pogođenih evropskih kinematografija.
* Film u boji se počinje koristiti u kontinentalnoj Evropi (Njemačka, SSSR). 
* Nakon rata se, iz potrebe da se što prije obnove pokidane veze među svjetskim kinematografijama, obnavljaju ili osnivaju ugledni filmski festivali, od kojih su najpoznatiji oni Veneciji i Cannesu.
* U Hollywoodu se razvija novi, specifični podžanr kriminalističkog filma koji će kasnije postati poznat kao film noir
* U Italiji se razvija novi filmski pokret poznat kao neorealizam, koji inzistira na što većoj autentičnosti i prikazu stvarnog života; dijelom je nastao kao posljedica ratom izazvanih tehničkih problema, a dijelom kao reakcija na eskapističke filmove bijelih telefona na kojima je bio inzistirao u ratu poraženi fašistički režim.
* U SAD i brojnim zapadnim zemljama, kino-djelatnost dolazi na svoj vrhunac, s obzirom da će pred kraj decenije publiku prvi put početi oduzimati novi medij televizije.

## Najznačajniji filmovi
* *[[The Thief of Baghdad (film, 1940)|The Thief of Baghdad]]*
* *[[Citizen Kane]]*
* *[[The Maltese Falcon (film, 1941)|The Maltese Falcon]]*
* *[[Casablanca (film)|Casablanca]]*
* *[[Double Indemnity (film)|Double Indemnity]]*
* *[[Roma città aperta]]*
* *[[Les Enfants du paradis]]*
* *[[White Heat]]*
* *[[The Third Man]]*

## Izvori
Trnovska vas (općina)

**Općina Trnovska vas** (slovenski: *Občina Trnovska vas*) je jedna od **212** slovenskih općina od 1.348 stanovnika., administrativni centar općine je selo Trnovska vas.
## Geografija
Općina Trnovska Vas prostire se u brdima Slovenskih gorica, sjeverno od Ptuja, na površini od 22.9 km², na kojoj leži 7 naselja.
## Naselja Općine Trnovska Vas
Biš, Bišečki Vrh, Črmlja, Ločič, Sovjak, **[[Trnovska vas]]**, Trnovski Vrh
## Reference

## Vanjske veze

* Službene stranice Općine Trnovska vas
Trnovska vas

**Trnovska vas** (njemački: *Ternovetzdorf*) je selo u Sloveniji od 376 stanovnika, ono je i administrativni centar Občine Trnovska vas.
## Geografija
Trnovska vas leži udaljena trinaestak km sjeverno od Ptuja, u brdima Slovenskih gorica, duž potoka Radoljna.
## Historija
Nakon reformi cara Josepha II. selo je dobilo školu - 1790. Nekako u isto vrijeme osnovana je i župa, a te dvije stvari bile su najveći kohezioni faktor neke zajednice
Nakon Drugog svjetskog rata osnovan je Narodni odbor za teritorij Trnovske vasi, a 1952. i Općinski odbor Trnovske vasi.
## Reference

## Vanjske veze

* Službene stranice Općine Trnovska vas
Središče ob Dravi (općina)

**Općina Središče ob Dravi** (slovenski: *Občina Središče ob Dravi*) je jedna od **212** slovenskih općina od 2.110 stanovnika., administrativni centar općine je gradić Središče ob Dravi.
## Geografija
Općina Središče ob Dravi prostire se istočno od Ormoža, pored hrvatske granice na površini od 32.7 km², na kojoj leži 5 naselja. Općina je nastala nakon izdvajanja iz dotadašnje veće Obćine Ormož
## Naselja Općine Središče ob Dravi
Godeninci, Grabe, Obrež, **[[Središče ob Dravi]]**, Šalovci
## Reference

## Vanjske veze

* Službene stranice Općine Središče ob Dravi
Središče ob Dravi

**Središče ob Dravi** (njemački: *Polstrau*) je gradić u Sloveniji od 1.082 stanovnika, on je i administrativni centar Občine Središče ob Dravi.
## Geografija
Središče ob Dravi leži udaljeno oko 10 km istočno od Ormoža, pored hrvatske granice.
## Historija
Tokom srednjeg vijeka izraslo je naselje ispod burga na brdu koje se prvi put spominje u pismenim izvorima 1255. pod imenom *Polstraw*. O porijeklu te riječi postoje dvije teorije, po jednoj to je od latinskog **plaustrum** - močvara, močvarni kraj. A po drugoj to je od njemačke riječi **pol** = otok, pa se misli da je prvobitno naselje bilo na dravskom otoku. Ne zna se točno kad je Polstrau dobio sajamska prava, neki misle između 1300. - 1350., ali je potpuno sigurno da je 1433. bilo trgovište, kao i to da mu je Barbara Frankopanska - 1488. potvrdila sajamska prava.

Burg na brdu razorili Turci -1532., pa se već 1589. spominje kao ruševina.
## Reference

## Vanjske veze

* Službene stranice Općine Središče ob Dravi
Žička kartuzija

**Žička kartuzija** (latinski: *Domus in Valle Sancti Johannis*) je nekadašnji kartuzijanski samostan koji leži u dolini Ivana Krstitelja pored sela Žiče u općini Slovenske Konjice.

## Historija
Osnivač samostana bio je štajerski markgrof Otakar III Traungauer. On si je zadao zadatak da doseli francuske monahe iz njihove Grande Chartreuse (Velike kartuzije) i omogući im rad i život u Sloveniji. Prve samostanske građevine izgrađene su 1160. godine. Samostan je isprva građen i uređen po uzoru na matični samostan Grande Chartreuse, što znači da su izgrađena dva samostana. U gornjem samostanu sa velikom crkvom sv. Ivana Krstitelja živjeli su pravi zaređeni monasi u vrlo strogim uvjetima. U donjem samostanu Špitaliču, sa manjom kasnoromaničkom crkvom, živjeli su u nešto slobodnijem režimu njihova braća laici. Njihova crkvica Marijinog navještenja ima najstariji romanički portal u Sloveniji. 

Tokom svog viševjekovnog života monasi su se pored religioznih bavili i svjetovnim zanimanjima, između ostalog opekarstvom, mlinarstvom, steklarstvom i brojnim drugim zanatima, koji su u to vrijeme donosili novac i nešto vrijedili. Ponajviše im je od ruke išla medicina i farmacija, naročito biljni lijekovi i ljekovite trave. Kad je 1782. car Joseph II dekretom ukinio djelovanje brojnih crkvenih redova i njihovih samostana, tadašnjih 15 monaha se razišlo po svijetu, pa je počeo propadati. Nakon nekoliko dekada propadanja samostanske građevine kupio je 1828. knez Weriand von Windischgrätz. Njegova porodica koristila je samostan za kojekakve svrhe sve do kraja Drugog svjetskog rata.

Danas je Žička Kartuzija kulturno-historijski spomenik i turistična atrakcija. Na samom ulazu u samostan nalazi se Gastuž, najstariji ugostiteljski objekt u Sloveniji, koji djeluje od 1467. godine. Poznat je i po tome što u svojoj zbirci ima i srednjovijekovne kuharske recepte. Pored stare gostionice, turisti mogu razgledati samostanski vrt sa lejama ljekovitog bilja, brojne izložbe i samostanske zbirke, zatim degustirati onodobne specijalitete, naučiti ponešto o srednjem vijeku i kupiti suvenire.

## Povezano
* Kartuzijanski samostan Pleterje

## Izvori

## Vanjske veze

* Žička kartuzija
Laoški građanski rat

**Građanski rat u Laosu** bio je sukob između komunističke gerilske organizacije Patet Lao i kraljevske vlade Laosa, koji je trajao od 1953. do 1975. godine. Rat jer bio samo deo hladnoratovskih nadmetanja u regionu Indokine, te su paralelno s njim trajali i Vijetnamski rat, te građanski rat u Kambodži.

## Rat
Nakon povlačenja Francuza iz svoje bivše kolonije i potpisivanja Ženevske konvencije 1954, Laos je bio proglašen neutralnom zemljom. Međutim, severnovijetnamski borci su preko Laosa uspostavili Ho Ši Minov put preko kojeg su pomagali svoje simpatizere i borce protiv Južnog Vijetnama. Pritom su pomagali i domaće komunističke borce, pokret Patet Lao, u borbi za dolazak na vlast u Laosu.

Najistaknutije ličnosti na strani Kraljevine bili su princ Suvana Fuma i princ Bun Um, dok su se na strani Patet Laoa isticali princ Sufanuvong i Kejson Fomvihan.

Kraljevsku vladu pomagale su SAD, čiji su operativci CIA-e, opskrbljivali kraljevsku vojsku oružjem, uvežbavali njihove vojnike, kao i oko 30.000 pripadnika gerilske vojske naroda Hmong.

Ratne operacije uveliko su zavisile od godišnjeg doba: kada bi naprimer počela sušna sezona u novembru ili decembru, severnovijetnamske jedinice bi pokrenule vojne operacije.

Postojanje sukoba u Laosu uglavnom je bilo nepoznato članovima vlade SAD, jer je CIA tajila većinu dokumenata. Zbog toga se taj rat često nazivao *Tajni rat u Laosu*. Ovaj rat je bio najveća tajna operacija SAD do početka angažovanja u Avganistanskom ratu. Laos je godinama bio podvrgnut američkom vazdušnom bombardovanju, što je primer najrazornijeg bombardovanja nekog područja u istoriji.

Nakon što su se SAD povukle iz Južnog Vijetnama od 1973. godine, u regionu je uznapredovala opšta ofanziva komunista u Vijetnamu, Kambodži i Laosu. Krajem aprila 1975, Sajgon je pao u ruke severnovijetnamske vojske, par dana kasnije su Crveni Kmeri ušlu i Pnom Pen. Nakon ovih događaja, kraljevska vlada mirno je prepustila vlast Patet Laou, koji je do novembra uspostavio kontrolu nad celom zemljom.

Procenjuje se da je ukupan broj poginulih na svim stranama bio između 20.000 do 70.000 ljudi.

## Povezano
* Patet Lao
* Ho Ši Minov put
* Vijetnamski rat
* Građanski rat u Kambodži

## Reference
Hồ Chí Minhov put

**Ho Ši Minov put** je mreža improviziranih puteva, kojima su Sjevernovijetnamci za vrijeme Vijetnamskog rata prenosili svoje ljude i zalihe iz Sjevernog u Južni Vijetnam, kretajući se najčešće preko južnog Laosa i istočne Kambodže. Gradio se od 1959. do 1975. godine.

Koristio se za opskrbu Vijetkonga i regularnih jedinicama Vijetnmske narodne armije tijekom Vijetnamskog rata.

Nije bio sam jedan put, već niz složenih razgranatih putova kojima su išli kamioni, uključivao je pješačke i biciklističke staze. Koristio se i prijevoz rijekom, a u kasnijoj fazi rata uspostavljen je i improvizirani cjevovod. Ime su dale američke snage, po sjevernovijetnamskom komunističkom vođi Ho Ši Minu. Dio puta, koji prolazi kroz Laos, također je poznat kao "put Truong Son". Ho Ši Minov put smatra se jednim od najvećih projekata vojne niskogradnje 20. stoljeća.

Put je teško bombardiran od strane američkog ratnog zrakoplovstva, ali to nije bilo dovoljno učinkovito. Mnoga područja Kambodže, Laosa i Vijetnama pretrpjela su strahovita bombardiranja, među najvećima u povijesti ratovanja. Put je dva puta uspješno onesposobljen, prvi put u travnju 1970. napadom Amerikanaca i Južnog Vijetnama na Kambodžu, a godinu dana kasnije napadom južnovijetnamske vojske na Laos. Nesposobnost Amerikanaca i njihovih saveznika, da trajno prekinu Ho Ši Minov put, bio je jedan od razloga za njihov neuspjeh u Vijetnamskom ratu.

## Povezano
* Tuneli Cu Chija

## Izvori